[/quote]  Debrer Frañs:  Penaos eo posubl kaout hanterouriezh ar gevredigezh vrezhon ma neus ket anezhi choazh ??? Evit poent e vefe ret krouiñ ur strollad pe kelch evit an nebeut re a fellfe dezho bevañ e brezhoneg o mennozioù o klask chom e diavaez eus ar bed gall a zo tro-dro deomp (ar muiañ posubl da nebeutañ). [/quote]    Ya. Me zo a-du  ganit. Neus nemet, evit ar mare, ur gevredigezh vreizhat er Bretagne. Gwriziennet eo en istor Frañs. Neo ket brezhonpeogwir neo ket gwriziennet en Emsav, elese en istor ar stad vrezhon. Ar Stadoù eo a ra an istor er bed. Gwriziennañ zo klask e Breizh kement ober emsavel a zo bet araozomp.    Displeget meus hiziv, e lech all, eo ret sevel frammoù ur Stad kreñv evit ma vefe heuliet gant ar boblañs. Holl boblañsoù ar bed a heul ar frammoù a zo gouest da vastañ dhe ezhommoù ! A-viskoazh  eo bet evel-se ! Paz eo ar framm gall ez a da vezañ gall ar boblañs. Mard eo ar framm brezhon e teuy da vezañ brezhon ar boblañs. Mard eo an Islam ez ay da vezañ islamat ar boblañs vreizhat ha mat pellzo !...    Ret eo dar Stad vrezhon bezañ an hini kreñvoch ! Evel-se, da choude, e vo heuliet hag e vo ur gwir gevredigezh vrezhon ma vo tu da wriziennañ enni. En gortoz, hon eus da wriziennañ en istor hir an Emsav ha neo ket en ur boblañs a zo diwriziennet ! Nheller ket gwriziennañ en  diwriziennadur !... Se zo bet dezrannet gant Emsav abaoe pell:    Tu zo da gavout oberoù emsavel e Breizh abaoe lakaomp 1 000 bloaz. E pep remziad eus istor Breizh ez eus bet tud o deus kemeret damant ouzh Breizh, ouzh dazont Breizh, ouzh pobl Vreizh, ouzh tonkadur Breizh. Ar re-se, ar pezh o deus graet eo an Emsav. Ar gwrizioù a chellomp kaout eo hepken ar pezh o deus graet an dud-se.    Tu a zo da sevel betek Nevenoe, met e gwirionez e savomp peurliesañ betek derou an Emsav a zo o ren bremañ,  da lavarout eo da 100 pe 150 vloaz ; resisoch choazh, an Emsav emaomp o vevañ ennañ a grog gant ar strollad broadel kentañ ha dreist-holl gant labour Gwalarn. Goût a ouzoch, betek brezel 14 ez eus bet tud o labourat war zanvez Breizh.    Bez ez eus bet istorourion, tud hag o deus furchet en dielloù ha savet istor ar vro. An darnvuiañ anezho a oa brogarourion, da lavarout eo e sellent Breizh evel ur vroad ; ne sellent ket ouzh Breizh evel ouzh ur vro tonket da vezañ enteuzet e Bro-Chall, -  (an istorourion o sellout Breizh evel tonket da enteuziñ e Bro-Chall ez eus anezho ivez ; ar re-se hon eus gwelet dreist-holl abaoe tregont vloaz, tud peurliesañ o labourat er Skol-Veur chall ha na chellont ober eus Breizh nemet ul lodenn eus Frañs ha tonket a-viskoazh da vezañ gall).    Hon istorourion gentañ a laboure e galleg : LA BORDERIE da skouer, unan eus ar re vrudetañ, en deus savet e holl labour e galleg. Evit gwir ne challe ket ober a-hend-all o vezañ ma ne oa ket brezhoneg ar mare-se  gouest da zisplegañ ar pezh en deus displeget. An istorourion-se a chellomp sellout outo evel ouzh prienterion an Emsav.    Gant tud all ez eus deuet ur mennoz broadel, war ar mod barzhoniel. Kêrvarker da skouer a gomze eus frankiz Vreizh met hep lakaat ar frankiz-se evel darvoud politikel. Ur prienter eo bet ivez gant barzhed all ar rakvrezel kentañ, en un doare, met ne oa ket un emsaver er ster ma komprenomp bremañ.    E 1911 e voe lakaet evit ar wech kentañ ar mennoz brezhon war  dachenn an ober politikel arnevez, gant krouidigezh ar Strollad Broadel kentañ gant Camille LE MERCIER DERM    Ken brudet ha tarzhadenn monumant Roazhon eo an taol chwitell laosket gantañ e 1911 da zeiz dioueliadur ar monumant-se, ma weled Breizh daoulinet dirak Frañs. Koumoulek e oa evelkent ar pezh a felle dar Strollad Broadel kentañ krouet gant LE MERCIER DERM ober eus Breizh.    E gwirionez, e krogas al labour fetis diouzhtu goude brezel pevarzek. Pa groger gant ul labour ne ouzer  ket bepred, ne ouzer zoken nepred betek pelech ez aio. Breiz Atao, krouet e 1919, ne oa en he derou nemet rannvroelour, da lavarout eo emreneler. Un tammig lech a felle dezhi reiñ da Vreizh er ranndi gall, daskor gwirioù, frankizioù dar vro ; un tamm eus Frañs e vije chomet, evelkent gant un tammig personelezh, ur parlamant e Roazhon, ha me oar.    Moarvat o deus ar mennozioù emdroet buan a-walch ha deuet eo tud vBreiz Atao da soñjal e vefe gwelloch goude-holl ober eus Breizh ur rannvro eus  Europa. Ur mennad dispis-bras peogwir ne oa ket eus Europa, ha moarvat neo ket warchoazh e vo unan. Gant ar re-se koulskoude e voe prientet an hent dan Emsav politikel. 